"6.4. Siangane ya zwa matshilisano na poḽitiki ya muṅwali i ṱuṱuwedza kuvhonele kwau na tshitaila tsha u ṅwala Kuvhonele/kuhumbulele kwa muṅwali ndi mini nahone ku vhonala hani? Kuvhonele kwa muṅwali ndi vhuimo hawe kha tshithu tshine a khou ṅwala nga hatsho. Kuvhonele kwa muṅwali ku dovha kwa vhidzwa u pfi khanedzano ya muṅwali (muhumbulo muhulwane wa muṅwali une a khou “ita khanedzano” nga hawo) na U dzhia sia ha muṅwali (sia ḽa tshithu tshine muṅwali a tshi funa) U ya nga kuvhonele kwanga siani ḽa zwa ikonomi, mveledziso ntswa i ḓo ita uri ḓorobo i vhuyelwe vhukuma.Na kuvhonele kwa vhuṋe kana maime a muthu nga ha tshithu, Tsumbo: Ndi a ṱhonifha kuvhonele/kuhumbulele kwaṋu, hone a thi na vhuṱanzi uri ndi a tendelana na inwi. Muṅwali a nga vha a tshi funa tshithu (zwi amba uri, u a tshi tikedza), kana u a tshi hanedza(zwi amba uri ha imi natsho. Ni tea u ḓivha kuvhonele kwa muṅwali uri ni ḓo konou ḓivha sia ḽa tshithu ḽine a ḽi funa. Kuvhonele kwa muambi ku nga phaḓalala na tshibveledzwa nga nḓila nnzhi dzo fhambanaho, (U dzhelela ha nyanyuwo). U nanga na tshivhalo tsha maṱaluli a maime, kunangele kwa lushaka lukene lwa magudiswa, u shumisa kana u fhungudza vhuhulu kana vhudzivha, u nanga maipfi a mivhalavhala kana a si na vhuḓi ha u sa dzhia sia, kunangele kwa zwifhinga, matikedzi, ndovhololo, na, zwiṅwe hafhu, mbonalo dzo fhambanaho dza kuṅwalele. U fhindula mbudziso hedzi, ṱoḓani maipfi ane a bvisela khagala kuvhonele kwa muṅwali. Ndivho ya muṅwali ndi mini nahone ni nga i vhona hani?  Ndivho ya muṅwali ndi zwo mu ṱokonyaho (muhumbulo wawe) uri a ṅwale.  Tshifhinga tshiṅwe na tshiṅwe vhaṅwali vha tshi ṅwala vha vha vhe na ndivho nkene. (Nga nṱhani ha hezwo musi ni tshi ṅwala ni vha ni na ndivho nkene.)  Ndivho ya muṅwali i nga vha ya u ḓivhadza, u ṋea ndaela, u mvumvusa, kana u kwengweledza vhavhali uri vha tende tshithu kana u ita nyito iṅwevho.  Ndi zwa ndeme u pfesesa ndivho ya muṅwali ya u ṅwala, nga nṱhani ha uri ni ḓo ḓivha tsho mu ṱuṱuwedzaho uri a ṅwale, nahone ni ḓo vha na luvhonela luhulwane kha uri ndi zwifhio zwa ndeme kha mulaedza.  U itela u wana ndivho ya muṅwali, sedzani maipfi e muṅwali a a shumisa na nḓila ine mafhungo a ṋekedzwa/vhewa ngayo. Thouni ya muṅwali ndi mini, nahone i vhonala hani? Thouni ya muṅwali ndi maitele a u ṅwala (kunangele kwa maipfi na tshitaila tsha u ṅwala) zwi bviselaho nnḓa maime a muṅwali kha ṱhoho ine a khou ṅwala nga hayo. I nga ni thusa kha u humbula uri thouni ya ipfi ḽa muṅwali yo vha i tshi ḓo vha i hani arali o vha a tshi khou tou amba madzuloni a u ṅwala. 54 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"